stanford-oval/wikipedia huggingface dataset:
אדלרדו רודריגס
קריירת קבוצות

אדלרדו נולד בעיר בדחוס שנמצאת בקהילה האוטונומית אקסטרמדורה, שבספרד. אדלרדו שיחק במספר קבוצות נוער מקומיות, עד שהגיע לקבוצת אקסטרמדורה בה התקדם עד לקבוצת הבוגרים של המועדון, ששיחקה בליגת המשנה. לאחר שנה בקבוצה, הועבר אדלרדו לקבוצה מעיר הולדתו, בדחוס, ששיחקה גם היא בליגת המשנה. בשנת 1957 חתם אדלרדו באתלטיקו מדריד לאחר שהרשים את מאמן הקבוצה דאז, פרדיננד דוצ'יק, בעת משחק ידידות בין המועדונים.
הופעת הבכורה של אדלרדו בליגה הבכירה בספרד התקיימה ב-13 בספטמבר אותה שנה, במחזור הראשון של עונת 1959/1960, במשחק נגד לאס פאלמס. המשחק הסתיים בניצחון 0-3 לאתלטיקו, ואדלרדו כבש בדקה העשירית.
אדלרדו שיחק באתלטיקו במשך 17 עונות, ועד לאחרונה החזיק בשיא ההופעות של המועדון, עם 511 הופעות (401 בליגה) ועם 113 שערים (73 בליגה). אדלרדו נחשב לאחד הקשרים הטובים בדורו. עם אתלטיקו זכה אדלרדו ב-3 אליפויות ספרד ובחמישה גביעים, והיה שותף לזכייה בתואר הבינלאומי הראשון של המועדון, גביע אירופה למחזיקות גביע, בשנת 1962. בנוסף זכה גם בגביע הביניבשתי בשנת 1974.
בשנת 1976 פרש אדלרדו ממשחק פעיל. ב-1 בספטמבר אותה שנה, נערך לכבודו משחק הוקרה באצטדיון ויסנטה קלדרון משחק הוקרה על תרומתו למועדון נגד נבחרת מקסיקו. לאחר פרישתו מכדורגל מצועני, שיחק אדלרדו בקבוצת הכדורגל החובבנית דאז "אינטר סאלה" הספרדית, והביא אותה לזכייה בטורניר רשמי שאורגן על ידי פדרציית הכדורגל הספרדית המלכותית. בנוסף, כיהן אדלרדו בתפקיד הנשיא בקבוצת הכדורגל מעיר הולדתו, בדחוס.
הנבחרת הלאומית

אדלרדו ערך את הופעת הבכורה שלו בנבחרת ספרד ב-6 ביוני 1962, נגד ברזיל במסגרת גביע העולם בצ'ילה. משחק זה הסתיים בהפסד 2-1 לברזיל, כאשר אדלרדו כבש לזכות נבחרתו.
אדלרדו נכלל בסגל הנבחרת הספרדית ביורו 1964, שנערך בספרד אשר גם זכתה בטורניר. אדלרדו לא זכה לדקות במהלך הטורניר. כך גם קרה במונדיאל 1966, שנערך באנגליה.
פרט לשער שכבש בהופעת הבכורה שלו בנבחרת, כבש אדלרדו שער נוסף במשחק ידידות שנערך במדריד בחודש יוני 1963, נגד נבחרת סקוטלנד.
לאדלרדו 14 הופעות ו-2 שערים ב-8 שנים במדי הנבחרת הלאומית.
תארים

אליפות ספרד: 1965/1966, 1969/1970, 1972/1973
גביע המלך הספרדי: 1959/1960, 1960/1961, 1964/1965, 1971/1972, 1975/1976
גביע אירופה למחזיקות גביע: 1961/1962
הגביע הביניבשתי: 1974
זכייה ביורו 1964
איה (צמד מוזיקלי)

| --- | --- |
 מוקד פעילות:  איסלנד איסלנד דנמרק דנמרק
 תקופת הפעילות:  מ-2021
 סוגה:  מוזיקת פופ, קאנטרי 
 חברות
 בריניה מארי סווריסדטיר שרה ויקטוריה סווריסדטיר
 
איה (בדנית: Eyjaa, מעוצב באותיות גדולות) הוא צמד מוזיקלי איסלנדי-דני, המורכב מהאחיות בריניה מארי ושרה ויקטוריה סווריסדטיר.
קריירה

שתי הבנות גדלו במשפחה בת שמונה אחים. בריאיון סיפרו כי במרוצת השנים חיו בשש מדינות שונות, ולמדו חמש שפות שונות, שהפכו לשפות אם שלהם.
האחיות סווריסדטיר ניגנו בכלים אינסטרומנטליים כבר מגיל צעיר. שתיהן שרו וניגנו על פסנתר במקהלת בית ספרן. הן מתארות את סוג המוזיקה שלהן כ"פופ קליל ומדורני, בעל זיקה הדוקה לתרבות הנורדית". בריניה מארי השתתפה בקדם האיסלנדי לאירוויזיון 2020, אך סיימה במקום הרביעי ולא העפילה לגמר התחרות.
בפברואר 2021 הן הוציא את סינגל הבכורה שלהן "Don't Forget About Me", שהגיע בשיאו למקום השני במצעד שירי הרדיו הדני. באוקטובר אותה השנה יצא הסינגל השני שלהן, "The Wrecking Crew", שהגיע למקום ה-11 באותו המצעד. לאורך שנת 2022 הן פרסמו שלושה סינגלים בשם "Ultraviolet",‏ "Big Feelings" ו-"10".
ב-19 בינואר 2023 הוכרז כי הצמד ישתתף בקדם הדני לאירוויזיון 2023, ה-"Dansk Melodi Grand Prix 2023", עם השיר "I Was Gonna Marry Him".‏ הוא כשל בניסיון להעפיל לשלב התלת-קרב בגמר, והודח מהתחרות.
הערות שוליים

↑  "Melodigrandprix-søstre: Vi er otte børn i vores familie". BT (בדנית). 9 בפברואר 2023. נבדק ב-17 במרץ 2023. {{cite web}}:  (עזרה)
↑  "Eyjaa". All Things Live (בדנית). נבדק ב-17 במרץ 2023. {{cite web}}:  (עזרה)
↑  Grace, Emily (8 בפברואר 2020). "Iceland: Söngvakeppnin Semi-final One Results". Eurovoix (באנגלית בריטית). נבדק ב-17 במרץ 2023. {{cite web}}:  (עזרה)
↑  "Eyjaa" (באנגלית). Top Charts. נבדק ב-17 במרץ 2023. {{cite web}}:  (עזרה)
↑  Granger, Anthony (19 בינואר 2023). "Denmark: Dansk Melodi Grand Prix 2023 Entries Revealed". Eurovoix. נבדק ב-17 במרץ 2023. {{cite web}}:  (עזרה)
↑  Ibrayeva, Laura (11 בפברואר 2023). "Denmark: Reiley to Eurovision 2023". Eurovoix (באנגלית בריטית). נבדק ב-17 במרץ 2023. {{cite web}}:  (עזרה)
אופל ספידסטר

| --- | --- |

אופל ספידסטר
 מאפיינים כלליים
 נקרא גם:  Vauxhall VX220 (בבריטניה) Vauxhall VX220 Turbo (בבריטניה, דגם מנוע טורבו בין השנים 2004–2005)
 יצרן:  אופל Lotus Cars Limited
 שנות ייצור:  2001–2005
 יחידות שיוצרו:  7,996 
 הרכבה:  בריטניה בריטניה
 מודל אחריו:  Opel GT
 חברת אם:  ג'נרל מוטורס
 סיווג:  מכונית ספורט
 מרכב:  Rear mid-engine, rear-wheel-drive layout
 פלטפורמה:  Lotus Elise Series 2 platform
 אורך:  3,786 מ"מ
 רוחב:  1,708 מ"מ
 גובה:  1,117 מ"מ
 משקל:  870–930 ק"ג
 בסיס גלגלים:  2,330 מ"מ
 מפרט טכני
 מנוע:  4 צילינדרים, 2,198 סמ"ק המפיק 147 כ"ס ב-5,800 סל"ד, יחס דחיסה 10.0:1 (מנוע מרכזי מסוג " Ecotec Z22SE I4")  4 צילינדרים, 1,998 סמ"ק המפיק 200 כ"ס ב-5,500 סל"ד, יחס דחיסה 8.8:1 (מנוע מרכזי, מסוג " Z20LET turbo I4") מגדש טורבו)
 הילוכים:  תמסורת ידנית – 5 מהירויות מסוג "Getrag F23 transmission"
 צריכת דלק:  8.5 ליטר ל-100 ק"מ (מנוע טורבו 1,998 סמ"ק)
 קשר:  יצרנית מכוניות הספורט הבריטית "לוטוס"
 מעצב:  Niels Loeb, Martin Smith (מעצבים חיצוניים) Steven Crijns (מעצב פנימי)
 
אופל ספידסטר (בגרמנית: Opel Speedster) היא מכונית ספורט, בתצורת רודסטר, מתוצרת יצרן הרכב הגרמני אופל, חברת-בת של קונצרן הרכב ג'נרל מוטורס, אשר יוצרה בין השנים 2001–2005.
דגם ה""אופל ספידסטר" יוצר על ידי "לוטוס" בבריטניה, מחוז נורפוק, בעיירה הת'ל (Hethel), בשיתוף פעולה של "אופל".
אופל ספידסטר

,
2 דלתות – רודסטר
2 מושבים
דגם ה"אופל ספידסטר" נבנה על ידי יצרנית רכבי הספורט והמרוץ לוטוס (Lotus Cars Limited) הבריטית, עבור יצרן הרכב "אופל"
דגם "אופל ספידסטר" הוצג לראשונה בתערוכת המכוניות הבינלאומית בז'נבה במרץ 1999, אך שיווקו החל רק בשנת 2001
דגם ה"אופל ספידסטר" נמכר כ"Vauxhall VX220" בבריטניה, ותחת השם "Daewoo Speedster" בשוקי אסיה
יוצרו 7,996 יחידות
תאוצת דגם "אופל ספידסטר", מנוע 2,198 סמ"ק בין 0–100 קמ"ש היא 5.9 שניות
תאוצת דגם "אופל ספידסטר", מנוע 1,998 סמ"ק (מגדש טורבו), בין 0–100 קמ"ש היא 4.9 שניות
תצורות "אופל ספידסטר"

ספידסטר 2.2
ספידסטר 2.0 טורבו (יוצרה בין השנים 2004–2005, קרויה גם: "אופל ספידסטר טורבו")
תמונות

אופל ספידסטר
אופל ספידסטר
אופל ספידסטר
אופל ספידסטר, מנוע טורבו
אופל ספידסטר – מבט לתא הנהג
אופל ספידסטר
אופל ספידסטר
ראו גם

אופל
הערות שוליים

↑  "אופל ספידסטר" topspeed.com/cars/opel/2001-2005-opel-speedster
↑  "אופל ספידסטר" autobild.de/marken-modelle/opel/speedster
↑  "אופל ספידסטר"  autoclassmagazine.com/web/opel-speedster-better-than-a-lotus
↑  אופל ספידסטר דור ראשון - מפרט car.info/en-se/opel/speedster/speedster-1st-generation
↑  "אופל ספידסטר" caranddriver.com/news/opel-speedster-auto-shows
↑  "אופל ספידסטר", מנוע 2,200 verboom.net/projects/speedster
אופל סינטרה

| --- | --- |

Opel Sintra דגם "GLS"
 מאפיינים כלליים
 יצרן:  אופל
 שנות ייצור:  1996–1999
 הרכבה:  גרמניה גרמניה
 מודל אחריו:  Opel Zafira
 חברת אם:  ג'נרל מוטורס
 מרכב:  Front-engine, front-wheel-drive layout
 פלטפורמה:  ג'נרל מוטורס מסוג "GM U platform"
 אורך:  4,670 מ"מ
 רוחב:  1,830 מ"מ
 גובה:  1,757 מ"מ
 משקל:  1,695 ק"ג
 בסיס גלגלים:  2,845 מ"מ
 מפרט טכני
 מנוע:  4 צילינדרים, 2,198 סמ"ק, המפיק 141 כ"ס ב-5,400 סל"ד, יחס דחיסה 10.5:1 (מנוע "GM Family II engine" מסוג "X22XE")  V6 צילינדרים, 2,962 סמ"ק, המפיק 201 כ"ס ב-6,000 סל"ד, יחס דחיסה 10.8:1  מנוע "GM Family II engine" " מסוג "X30XE")  4V צילינדרים, בטור, 2,172 סמ"ק, המפיק 115 כ"ס ב-5,400 (טורבו דיזל מסוג "DTi-4 16V Diesel ")
 הילוכים:  תמסורת ידנית - 5 מהירויות  תמסורת אוטומטית - 4 מהירויות
 מהירות מרבית:  189 קמ"ש (מנוע 2,198 סמ"ק)  203 קמ"ש (מנוע 2,962 סמ"ק)  175 קמ"ש (מנוע דיזל 2,172 סמ"ק)
 קשר:  ווקסהול סינטרה
אופל סינטרה (בגרמנית: Opel Sintra) הוא רכב מתוצרת יצרן הרכב הגרמני אופל (בגרמנית: Opel Automobile GmbH), חברת בת של קונצרן הרכב ג'נרל מוטורס, אשר יוצר בין השנים 1996–1999.
במבחני הבטיחות של יורו NCAP קיבלו דגמי "אופל ווקסהול סינטרה" 2.5 כוכבי בטיחות מתוך 5.
דגמים זהים של ג'נרל מוטורס

בבריטניה יוצר הדגם על ידי ווקסהול מוטורס תחת השם "Vauxhall Sintra",(בין השנים 1996–1999), ובארצות הברית יוצר הדגם על ידי ג'נרל מוטורס במפעלי הייצור "Doraville Assembly", על ידי חברת הבת פונטיאק אשר ייצרה דגם זהה אשר היה קרוי "Pontiac Trans Sport Montana", חברת הבת אולדסמוביל ייצרה דגם זהה אשר היה קרוי "Oldsmobile Silhouette" (דור שני), חברת הבת ביואיק ייצרה דגם זהה אשר היה קרוי "Buick GL8", וחברת הבת שברולט ייצרה דגם זהה אשר היה קרוי "Chevrolet Trans Sport".
אופל סינטרה

קוד חברה: GMX110s
4 דלתות צד + דלת אחורית
תאוצה בין 0–100 קמ"ש היא 12.7 שניות (מנוע 2,198 סמ"ק)
תאוצה בין 0–100 קמ"ש היא 9.9 שניות (מנוע 2,962 סמ"ק)
תאוצה בין 0–100 קמ"ש היא 14.5 שניות (מנוע 2,172 סמ"ק טורבו דיזל)
תמונות

"אופל סינטרה"
"אופל סינטרה"
"אופל סינטרה"
"אופל סינטרה"
"אופל סינטרה"
"אופל סינטרה"
"ווקסהול סינטרה" (דגם זהה ל"אופל סינטרה")
דגם "Pontiac Trans Sport Montana" (דגם זהה ל"אופל סינטרה")
דגם "Oldsmobile Silhouette" (דגם זהה ל"אופל סינטרה")
ראו גם

אופל
הערות שוליים

↑  "אופל סינטרה", "ווקסהול סינטרה" - מבחני בטיחות euroncap.com/it/results/opel/vauxhall/sintra/15505  Test Euro NCAP del 1999, su euroncap.com. URL consultato l'11 dicembre 2016.
↑  ווקסהול סינטרה web.archive.org/web/20110716162052/http://uk.cars.yahoo.com/car-reviews/car-and-driving/vauxhall-sintra
↑  ווקסהול סינטרה rac.co.uk/drive/car-reviews/vauxhall/sintra
אדוארד וילמוט בליידן

בליידן, לונדון, 1860
אדוארד וילמוט בליידן (באנגלית: Edward Wilmot Blyden;‏ 3 באוגוסט 1832 – 7 בפברואר 1912) הוגה דעות, מדינאי ודיפלומט ליברי יליד איי הודו המערבית הדנים. מאבות הפאן אפריקאיות. בליידן השתמש בציונות כמודל לחזרת האפרו אמריקאים למולדתם אפריקה, כדרך להשגת זכויות אזרח והשתתפות ביצירת חברה מתוקנת.
שנים ראשונות

בליידן נולד באי סנט תומאס, שהשתייך אז לאיי הודו המערבית הדנים, לעבדים משוחררים בני עם האיגבו. כנער בן 13 נפגש עם כומר פרוטסטנטי בשם ג'ון פ. נוקס (John P. Knox), שהתרשם מלימודיו ומיכולותיו, נטל אותו תחת חסותו והרחיב את לימודיו. ב-1850, מעט לפני מלאת לבליידן 18, לקחו אותו נוקס ואשתו לארצות הברית על מנת לרשום אותו לאוניברסיטת רטגרס, בה למד נוקס בשעתו. בקשתם סורבה באוניברסיטה שו ובשני סמינרים לכמרים נוספים. נוקס הציע לבליידן לחבור לתנועת החזרה לאפריקה ולעבור לליבריה, בה יוכל לתרום מיכולותיו לפיתוח האומה החדשה.
ליבריה

בליידן הפליג לליבריה ב-1850 והרבה לסייר במערב אפריקה. הוא ערך וכתב בעיתונים Liberia Herald, The Negro ו-The African World שראו אור בליבריה ובסיירה לאון. כן כתב לביטאון תנועת החזרה לאפריקה African Depository and Colonial Journal.
בליידן שירת כשגריר ליבריה לצרפת ולבריטניה. בארצות הברית הופיע בפני קהל אפרו-אמריקאי ונאם בזכות שיבה לאפריקה. רק באפריקה, עטן, יוכלו השחורים לזכות בשוויון זכויות אזרחי, ייקחו חלק בבניית חברה צודקת ויסייעו בפיתוח היבשת ממנה שורשו אבותיהם כעבדים. לגישה אידאולוגית זו, שתקרא בהמשך "פאן-אפריקניות", קרא בליידן אתיופיניזם ("Ethiopianism"), על משקל הציונות משורש "ציון". ב-1861 התמנה לפרופסור ללימודים קלאסיים בקולג' ליבריה ובין 1880 ל-1884 כיהן כנשיא הקולג'.
בשנת 1862 נבחר לשר החוץ של ליבריה, תפקד אותו מילא עד 1864. בין 1880 ל-1882 כיהן כשר הפנים של המדינה. ב-1885 התמודד בליידן על משרת נשיא ליבריה מטען המפלגה הרפובליקנית, אך הפסיד להילרי ר. וו. ג'ונסון.
אחרית ימיו

ב-1901 עבר לפריטאון שבסיירה לאון וניהל מוסדות השכלה למוסלמים. בתקופה זו אימץ את הרעיון לפיו על השחורים השבים למולדתם לדבוק בדת האסלאם, שהיא הנכונה והמתאימה ביותר לשורשיהם. את גישתו זו הביא לידי ביטוי בספרו Christianity, Islam and the Negro Race.
יחסו לציונות

בליידן ראה בציונות דגם ראוי לאימוץ עבור שיבת האפרו-אמריקאים מגלותם למכורתם.
בשנת 1898 כתב בליידן:
יש לי עניין עמוק ביותר בהיסטוריה היהודית, ובעיקר באותה תנועה נפלאה המכונה ציונות. השאלה במובנים רבים דומה לשאלה המתסיסה אלפי כושים באמריקה, הרוצים בכל מאורם לשוב לארץ אבותיהם [...] ההיסטוריה של הגזע האפריקני – השעבוד, הרדיפות, האפליה והסבל – דומה להיסטוריה של היהודים [...] יש לציין בסיפוק שהתנועה הציונית משפיעה על כל הקהילות היהודיות [...] היא עוקרת מתוכן חומרנות אדישה ומחזירה אותן לרוחניות, להכרה פעילה בדבר אחריות לאומית. אין כמעט איש בעולם התרבות – נוצרי, מוסלמי או יהודי – שאינו מכיר בתביעתם של היהודים לארץ הקודש ובזכותם עליה. מעטים לא ישמחו – אם התנאים יאפשרו – לראות את היהודים שבים כגוף אחד לכור מחצבתם בארץ אבותיהם.
ספריו

"The Call of Providence to the Descendants of Africa in America", A Discourse Delivered to Coloured Congregations in the Cities of New York, Philadelphia, Baltimore, Harrisburg, during the Summer of 1862, in Liberia's Offering: Being Addresses, Sermons, etc., New York: John A. Gray, 1862.
Christianity, Islam and the Negro Race, London, W. B. Whittingham & Co., 1887; 2nd Edition 1888; University of Edinburgh Press, 3rd Edition, 1967; reprint of 1888 edition, Baltimore, Maryland: Black Classic Press, 1994 (edition on Googlebooks).
African Life and Customs, London: C. M. Phillips, 1908; reprint Baltimore, Maryland: Black Classic Press, 1994.
West Africa Before Europe: and Other Addresses, Delivered in England in 1901 and 1903, London: C. M. Phillips, 1905.
לקריאה נוספת

מלאומיות פאן אפריקנית באמריקה לריבונות ול"בניין אומה " טריטוריאלית באפריקה הפוסט קולוניאלית בתוך: אילן רחום (עורך), חזרה לפוליטיקה : המדינה המודרנית, לאומיות וריבונות, מרכז זלמן שזר, 2009 עמ' 245-274
Edward Wilmot Blyden and the Racial Nationalist Imagination
אורל מנגאלה

אורל ז'ונסון מנגאלה (בצרפתית: Orel Johnson Mangala; נולד ב-18 במרץ 1998 בבריסל שבבלגיה) הוא כדורגלן בלגי המשחק בעמדת הקשר האחורי באברטון מהפרמייר ליג, בהשאלה מאולימפיק ליון ובנבחרת בלגיה.
קריירת מועדונים

ב-9 ביוני 2017 חתם מנגאלה על חוזה לארבע עונות בשטוטגרט מהבונדסליגה. ב-8 באוגוסט 2018 הושאל למשך עונה אחת להמבורג מהבונדסליגה השנייה.
ב-9 באפריל 2021 האריך את חוזהו בשטוטגרט עד לחודש יוני 2014.
ב-31 ביולי 2022 חתם בנוטינגהאם פורסט.
ב-1 בפברואר 2024 עבר בהשאלה לאולימפיק ליון מהליג 1. ב-2 ביולי 2024 חתם באופן קבוע בליון. ב-30 באוגוסט 2024 הושאל לאברטון.
קריירה בינלאומית

ב-26 במרץ 2022 ערך מנגאלה את הופעת הבכורה שלו בנבחרת בלגיה, בתיקו 2-2 נגד נבחרת אירלנד במשחק ידידות.
נכלל בסגל נבחרת בלגיה לטורניר יורו 2024.
הערות שוליים

↑  VfB sign Orel Mangala, באתר הרשמי של שטוטגרט, 9 ביוני 2017 (באנגלית)
↑  Orel Mangala signs for Hamburger SV, באתר הרשמי של שטוטגרט, 8 באוגוסט 2018 (באנגלית)
↑  VfB extend Orel Mangala’s contract until 2024, באתר הרשמי של שטוטגרט, 9 באפריל 2021 (באנגלית)
↑  OREL MANGALA REJOINT L’OL EN PRÊT AVEC OPTION D’ACHAT JUSQU’À LA FIN DE LA SAISON, www.ol.fr
↑  25 Devils go to EURO 2024, באתר הרשמי של התאחדות הכדורגל הבלגית המלכותית, 28 במאי 2024 (באנגלית)
| נבחרת בלגיה – יורו 2024 |
| --- | --- | --- |
|  1 קסטילס •  2 דבאסט •  3 תיאט •  4 פאאס •  5 ורטונגן •  6 ויטסל •  7 דה בראונה •  8 טילמנס •  9 טרוסארד •  10 לוקאקו •   11 קרסקו •  12 קמינסקי • 13 סלס •  14 לוקבאקיו • 15 מנייה • 16 ורנקס • 17 דה קטלארה • 18 מנגאלה • 19 בקאיוקו • 20 אופנדה • 21 קסטאן • 22 דוקו • 23 פרמירן • 24 אוננה • 25 דה קויפר • מאמן: טדסקו |  1 קסטילס •  2 דבאסט •  3 תיאט •  4 פאאס •  5 ורטונגן •  6 ויטסל •  7 דה בראונה •  8 טילמנס •  9 טרוסארד •  10 לוקאקו •   11 קרסקו •  12 קמינסקי • 13 סלס •  14 לוקבאקיו • 15 מנייה • 16 ורנקס • 17 דה קטלארה • 18 מנגאלה • 19 בקאיוקו • 20 אופנדה • 21 קסטאן • 22 דוקו • 23 פרמירן • 24 אוננה • 25 דה קויפר • מאמן: טדסקו | בלגיה |
אינטונציה (בלשנות)

אִינְטוֹנַצְיָה (בעברית: הַנְגָּנָה) היא שינוי גובה הצליל בזמן הגיית משפט או צירוף תחבירי, על פי תבנית הנגנה, הנושאת משמעות תחבירית-פרוזודית-פרגמטית: שאלה, חיווי סופי (כלומר שהדובר סיים את דבריו), חיווי המשכי (כלומר שהדובר צפוי להמשיך), בקשה, גערה וכיוצא באלה.
אינטונציה שונה מטון בשפה טונאלית (למשל השפות הסיניות או סַנְגּוֹ): טון הוא שינוי בגובה הצליל לאורך תנועה, הברה או מילה, והוא נחשב פונמה, כלומר עשוי לשנות את משמעות המילה. בניגוד לטון, אינטונציה היא שינוי גובה הצליל לאורך אתר תחבירי, בדרך כלל רחב יותר, כמו משפט או צירוף תחבירי, ולא לאורך פונמה או הברה.
כשמדובר בשפת סימנים, המונח אינטונציה מתייחס לתנועות ולהבעות הפנים שמבצע הדובר, וממלאות את תפקידה של האינטונציה בשפות מדוברות, כלומר קובעות שהמשפט שסומן כולל את המאפיינים הפרגמטיים-פרוזודיים שצוינו לעיל.
ראו גם

פרוזודיה
טון (בלשנות)
הערות שוליים

↑  הַנְגָּנָה במילון תורת ההגה [בלשנות] (תשע"ה), באתר האקדמיה ללשון העברית
| --- | --- |
בקרת זהויות :  NLI: 987007558021705171  GND: 4129204-2  LCCN: sh85067605 
ערך זה הוא קצרמרבנושא בלשנות. אתם מוזמנים לתרום לוויקיפדיה ו.
אדם מאהר

אדם מאהר (בערבית: أدم ماهر; נולד ב-20 ביולי 1993 בעיט יזו, מרוקו) הוא כדורגלן הולנדי המשחק בעמדת הקשר בקבוצת דמאכ.
קריירה > קריירת מועדונים

מאהר ערך את הופעת הבכורה שלו במדי קבוצת א.ז. אלקמאר באמצע דצמבר 2010 במסגרת הליגה האירופית במשחק נגד באטה בוריסוב, באותו משחק גם הבקיע את שער הבכורה שלו. הוא היה השחקן הכי צעיר במדי קבוצה הולנדית שהצליח להבקיע בליגה האירופית.
ב-1 ביולי 2013, מאהר חתם על מעבר לפ.ס.וו. איינדהובן לחמש שנים.
נבחרת הולנד

במאי 2012, מאהר זומן להיות בטורניר יורו 2012 על ידי המאמן בארט ואן מרוויק, אך לא שיחק. הופעתו הראשונה במדי הנבחרת הייתה במשחק ידידות נגד באיירן מינכן. באוגוסט 2012, מאהר זכה בסרט הקפטן על ידי לואי ואן חאל במשחק ההפסד 4-2 לנבחרת בלגיה.
אורנה בלכמן

|  מידע כללי |
| --- | --- |
 מדינה:  ישראל ישראל
 ספורט
 ענף ספורט:  שחייה
 מועדון:  מכבי חיפה
 
אורנה (אירנה) בלכמן, היא שחיינית עבר ישראלית, אלופת ישראל ושיאנית ישראל בשחייה.
ביוגרפיה

בלכמן התאמנה בקבוצת מכבי חיפה.
ביוגרפיה > 1961 > אלופת ישראל

באוקטובר 1961 בשל מחלוקת על השתתפותו באליפות של דייוויד קרצקי, שחיין יהודי אמריקאי, פרשו שחייני הפועל מאליפות ישראל בשחייה. באליפות עצמה זכתה בלכמן בשתי מדליות, זהב וכסף. מדליית זהב, במשחה ל-100 מטר פרפר בתוצאה של 1:32.8 דקות ומדליית כסף, במשחה ל-200 מטר חזה בתוצאה של 3:18.8 דקות, אחרי חברתה לקבוצה תמר זליג (3:18.5 דקות).
ביוגרפיה > 1962

באליפות ישראל שנערכה בשנת 1962] זכתה בלכמן ב-3 מדליות, 1 כסף ו-2 ארד. מדליית כסף במשחה ל-200 מטר חזה בתוצאה של 3:22.7 דקות, אחרי חנה מרון מברית מכבים עתיד (3:17.7 דקות) ומדליות ארד, במשחה ל-100 מטר פרפר בתוצאה של 1:30.8 דקות, אחרי נורית שלו מהפועל נוה איתן (1:23.8 דקות) וחנה מרון (1:28.3 דקות) ובמשחה ל-200 מטר מעורב אישי בתוצאה של 3:11.1 דקות, אחרי מרי שנטל טראו מהפועל תל אביב (3:07.5 דקות) וחנה קול מהפועל אפיקים (3:08.4 דקות).
ביוגרפיה > 1963

באליפות ישראל בשחייה שנערכה בבריכת בת גלים בחיפה באוקטובר 1963 זכתה בלכמן בשתי מדליות כסף, במשחה ל-100 מטר גב בתוצאה של 1:26.4 דקות, אחרי חנה קול מהפועל אפיקים (1:23.5 דקות) ולפני חברתה לקבוצה טובה ולדמן (1:27.5 דקות) ובמשחה ל-200 מטר מעורב אישי בתוצאה של 3:09.4 דקות, אחרי חנה קול (3:02.1 דקות).
ביוגרפיה > 1963 > שיאנית ישראל

בלכמן קבעה במשחה ל-400 מטר מעורב אישי שיא ישראלי חדש של 6:33.8 דקות, שיא זה נשבר על ידי אסתר צוירין מברית מכבים עתיד (6:30.2 דקות).
הערות שוליים

↑  במקום אליפות שחיה - שערוריה, מעריב, 15 באוקטובר 1961
↑  ארבעה שיאים לאומיים באליפות השחייה בחיפה, למרחב, 14 באוקטובר 1962
↑  יהודה גורן, השחייניות "ניצחו" השחיינים בשבירת שיאים, מעריב, 6 באוקטובר 1963
↑  יהודה גורן, שיאים בשחיה, מעריב, 16 באוקטובר 1966
ערך זה הוא קצרמרבנושא ספורטאים ישראלים. אתם מוזמנים לתרום לוויקיפדיה ו.
איילין דאן

| --- | --- |
אין תמונה חופשית
 לידה:  22 ביוני 1958 (בת 66) דבלין, אירלנד 
 מדינה:  אירלנד אירלנד
 מקום לימודים:  אוניברסיטת קולג' בדאבלין  Manor House School, Raheny 
 בן או בת זוג:  Macdara Ó Fátharta 
 פרופיל ב-IMDb
 
איילין דאן (באנגלית: Eileen Dunne; נולדה ב-28 באפריל 1958) היא מנחת טלוויזיה אירית.
ביוגרפיה

דאן נולדה בדבלין ולמדה באוניברסיטת קולג' דבלין, ב-1980 החלה לעבוד ב-"RTÉ", רשת השידור האירית הציבורית כמגישה ברדיו וב-1984 החלה להגיש חדשות בטלוויזיה. היא סיקרה לטלוויזיה האירית אירועים משמעותיים וביניהם השבעת האפיפיור ב-2005. ב-1999 הופיעה בתפקיד קטן בסרט "Stray Bullet".
מ-1989 ועד 1998 שימשה כמגישת תוצאות הניקוד של אירלנד באירוויזיון. היא שימשה כנשיאת "אגודת העיתונאים האירופאית" (Association of European Journalists).
ב-1993 התחתנה ולה בן אחד.
אינטונציה (מוזיקה)

במוזיקה, אינטונציה היא מונח בעל שני מובנים. המובן הנפוץ באופן מובהק מציין את רמת הדיוק בגובהו של צליל מוזיקלי (המכונה לפעמים רמת הניקיון המוזיקלי). המובן השני מתאר צורה מוזיקלית עתיקה.
בתור דיוק בגובה-הצליל

אינטונציה גרועה היא מה שמכונה בלשון הדיוטות "זיוף".
מעבר לעובדה שבדרך כלל אנו מעדיפים לשמוע נגינה שאינה "מזייפת", חשובה אינטונציה טובה - בנגינה או בשירה באנסמבל - ליצירת ההרמוניות הרצויות, שבתורן משרות הלך רוח מסוים, ושבהולכת קולות הן מאפשרות למנגינות ל"התקדם" בעצמאות או באחדות.
בהקשר זה, המונח אינטונציה מתייחס לשני סוגי מיומנות מוזיקלית:
בדרך כלל מתייחס המונח אינטונציה למיומנות הדיוק בהפקת הצליל על ידי נגן או זמר בזמן הביצוע המוזיקלי. בעיקר הנגינה בכלי מיתר (להוציא כלי מקלדת) דורשת מיומנות רבה כדי להשיג אינטונציה טובה, אך גם זמרים חייבים לפתח את מיומנותם כדי לשיר באינטונציה טובה במשך שנות אימונים רבות, ובדומה להם גם נגני טרומבון - כל אלה אינם מוגבלים בהפקת הצליל לחלוקת האוקטבה לשנים עשר חצאי-טונים, אלא מסוגלים להפיק גם כל צליל ביניים, ולכן רכישת המיומנות לקלוע לגובה הצליל המדויק בעת הנגינה או השירה דורשת אימון רב.
המונח אינטונציה מתאר גם את רמת הדיוק בגובה הצלילים שהושגה בעת בנייתו של כלי מוזיקלי וכוונונו על ידי בונה הכלי. למשל השגת אינטונציה טובה של פסנתר דורשת מיומנות גבוהה ועמל רב בעת בנייתו.
בעיית אינטונציה יכולה להיווצר באופן טבעי, כשלמשל מנסים "לתרגם" לחנים לא-מערביים למערביים: שכן בעוד שהמוזיקה המערבית מתאפיינת בחלוקת האוקטבה לתריסר מרווחים מוזיקליים זהים - למעשה של חצאי טונים, הרי שיש סולמות לא-מערביים שבהם קיימת חלוקה יותר עדינה שכוללת אפוא גם מרווחי ביניים - כגון של רבעי טונים, מה שבהכרח מעורר תחושת "זיוף" - אפילו לאוזן מערבית - כאשר אי אילו לחנים לא-מערביים מסוימים מושמעים על ידי כלֵי נגינה מערביים כדוגמת פסנתר (או על ידי זמרים שמורגלים רק למוזיקה המערבית שאינה ערוכה לאפשר מרווחים מוזיקליים שקטנים מחצאי טונים), שכן כדי שכל שני צלילים רצופים שונים שבלחן הלא-מערבי המקורי יושמעו כשונים גם בביצוע מערבי - השמעת אי אילו צלילים שבלחן המקורי תצטרך להיות כרוכה ב"זיוף" של לפחות חצי טון - הנתפס אפוא כ"זיוף" גם לאוזן מערבית. זה קורה אם ורק אם: הלחן הלא-מערבי המקורי (בהנחה שהמרווחים המוזיקליים שבסולם שלו מהווים כפולות שלמות של רבעי טון) מכיל קטע של מרווחים מוזיקליים רצופים עולים - שמתחיל עם (פלוס) רבע טון ושמסתיים עם (פלוס) רבע טון אחר - כשבין שניהם אין שום מרווח מוזיקלי שאינו של (פלוס) חצי טון. למשל: הקטע המוזיקלי היווני העתיק  (בתווי מוזיקה שמתחילים ב-E), הוא דוגמה לסולם לא-מערבי - שנוצר מצירוף שני טטרקורדים אנהרמוניים נפרדים - ושאותו לא יהיה ניתן להשמיע בפסנתר (מערבי) בלי "לזייף" (לאוזן מערבית) לפחות בחצי טון (מה שבהכרח יצטרך אז לקרות הן בצליל השלישי שבדוגמה והן לפחות בעוד אחד שבה), אלא אם כן "הזיוף" ישתקף בכך שאי אילו צלילים - שמבוצעים בלחן המקורי כשונים מהצליל הקודם להם - יושמעו בביצוע המערבי כזהים לצליל הקודם להם (מה שבהכרח יצטרך אז לקרות הן בצליל השלישי הנ"ל או בקודם לו שבדוגמה והן לפחות בעוד אחד שבה). למעשה, כך נשמע הקטע המקורי (ה"בלתי מזויף"):
בתור צורה מוזיקלית עתיקה

במאה ה-16, התקיים המונח אינטונציה, במובן של פרק אינסטרומנטלי חופשי (בדומה לפרלוד), בדרך כלל לאורגן, הבא כהקדמה ליצירה קולית דתית.
איילין

| --- | --- |

איילין בהופעה של סירניה, 2010
 לידה:  29 במאי 1982 (בת 42) אספלוגס דה יובריגאט, הרפובליקה הספרדית הראשונה 
 שם לידה:  Pilar María Del Carmen Mónica Giménez García
 שם במה:  Ailyn
 מוקד פעילות:  ספרד ספרד נורווגיה נורווגיה
 תקופת הפעילות:  מ-2002 
 עיסוק:  זמרת
 זרם:  מטאל
 סוגה:  מטאל גותי, מטאל סימפוני
 סוג קול:  סופרן 
 שפה מועדפת:  קטלאנית, ספרדית 
 חברת תקליטים:  ניוקליר בלאסט 
 שיתופי פעולה בולטים:  Sirenia,‏ Her Chariot Awaits,‏ Lunarian ו-Trail Of Tears
 ailynperez.com
 
איילין בהופעה של סירניה, 2010
איילין או Ailyn הוא שם הבמה של פילאר מריה דל כרמן מוניקה חימנס גרסיה (בספרדית: Pilar María Del Carmen Mónica Giménez García), זמרת מטאל גותי מקטלוניה, ספרד.
איילין למדה שירה קלאסית בית הספר והתחילה את דרכה בפסטיבלי זמר מקומיים וארציים. ב-2007 התמודדה בתוכנית הריאליטי "האקס פקטור ספרד" אך לא העפילה לשלבי הגמר והודחה רביעית. איילין זכתה לפרסום עולמי בתור הסולנית של להקת המטאל הגותי הסימפוני סירניה (Sirenia) בה הייתה חברה בשנים 2008–2016 ועמם הקליטה 4 אלבומי אולפן מלאים. בשנת 2020 הקימה להקה משלה בשם Her Chariot Awaits שהוציאה אלבום אחד, אך פעילותה הוקפאה בשל מגפת הקורונה. באותו שנה הצטרפה גם ל-Trail Of Tears שקמה מחדש. בשנת 2022 הוציאה אלבום מוזיקה בשם Burn the Beauty ביחד עם ההרכב Lunarian.
דיסקוגרפיה

עם Sirenia:
The 13th Floor – שנת 2009
The Enigma of Life – שנת 2011
Perils of the Deep Blue – שנת 2013
The Seventh Life Path – שנת 2015
עם Her Chariot Awaits:
Her Chariot Awaits – שנת 2020
עם Lunarian:
Burn the Beauty – שנת 2022
עם Trail of Tears
Winds of Disdain - שנת 2024 (מיני-אלבום)
אורלה איירליינס

אורלה איירליינס (בליטאית: Aurela airlines) הייתה חברת תעופה שהפעילה טיסות צ'רטר מנמל התעופה הראשי בווילנה בווילנה שבליטא.
החברה הפעילה טיסות לכ-53 יעדים באירופה, באסיה ובאפריקה.